Fuji-san, sett fra Kawaibashi ved Tokaido. Sølvtrykk ved Kusakabe Kimbei mellom 1880 og 1899.

**Fuji-san**, **Fuji-fjellet** eller bare **Fuji**, (富士山), også kjent utenfor Japan som *Fujiyama,* er det høyeste fjellet i Japan. Det måler 3 776 meter. Hele fjellet er en stor aktiv vulkan som har hatt flere utbrudd.

Fuji er midtpunktet i nasjonalparken Fuji-Hakone-Izu. På nordsiden av fjellet ligger de fem innsjøene Yamanaka, Kawaguchi, Sai, Shoji og Motosu. Fuji er et velkjent symbol for Japan, og er også et populært turistmål som ofte blir brukt som fotomotiv for postkort. Fjellet har vært et yndet kunstnerisk motiv og har også blitt tilbedt som hellig i shintoismen. Hele fjellet er også en stor vulkan og har hatt flere utbrudd, men med meget lav risiko for utbrudd. Det siste utbruddet skjedde i 1707.

Fuji-fjellet, som ble satt på UNESCOs Verdensarvliste i 2013, er det mest populære turistmålet i Japan: Omtrent 15 millioner mennesker klatrer opp Fuji-fjellet hvert år, mellom 200 000 og 300 000 av dem helt til topps. Om lag 30% av klatrerne er utlendinger.

Krateret har en diameter på en halv kilometer og er 250 m dypt.

Navn
----

Kanji-tegnene for Fujifjellet, 富 og 士, betyr «rikdom» og «noen med høy status», men disse regner man med er ateji, tegn som ble valgt i senere tid ettersom de ligner på uttalen av navnet på fjellet. Navnet «Fuji» har uklart opphav, og det har vært foreslått flere etymologier opp gjennom årene, som «rikdom», «udødelig», «uten like» eller «rett som en risplante». Ettersom det siste tegnet 山 kan leses som «yama» har man i Vesten utviklet en tradisjon med å kalla fjellet Fujiyama, men dette er ikke korrekt på japansk.

Sagn
----

Fujifjellet er en regelmessig vulkan som er synlig i en vid omkrets, og har vært avbildet og lovprist i japansk kunst og litteratur opp gjennom årene. «36 bilder av Fujifjellet» og «Hundre bilder av Fujifjellet» av Hokusai er best kjent. Fjellet opptrer også i en rekke dikt. Fuji-fjellet er det helligste av Japans «tre hellige fjell» (de andre to er Tate-fjellet og Haku-fjellet).

Man mener at en ukjent munk var første mann på toppen av fjellet i 663.[] Toppen av fjellet ble regnet som hellig, og var et forbudt område for kvinner fram til Meiji-perioden. Den første kjente utlendingen på toppen var sir Rutherford Alcock i 1860.

Referanser
----------

1. 1 2 3  Fuji-san *Peakbagger.com*
2. ↑  Society, National Geographic (14. november 2014). «Last Eruption of Mount Fuji». *National Geographic Society* **(engelsk)**. Besøkt 1. september 2017.
3. ↑  «Mount Fuji named World Heritage site». *The Japan Times Online* **(engelsk)**. 23. juni 2013. ISSN 0447-5763. Besøkt 1. september 2017.
4. ↑  Society, National Geographic (6. desember 2011). «Mount Fuji». *National Geographic Society* **(engelsk)**. Arkivert fra originalen 12. juni 2018. Besøkt 1. september 2017.
5. 1 2 3  «Access 360°: Mt. Fuji». *National Geographic - Videos, TV Shows & Photos - International* **(engelsk)**. Besøkt 1. september 2017.
6. ↑  Germany, SPIEGEL ONLINE, Hamburg,. «„Zeige mir deine reine Haut" - DER SPIEGEL 40/1990». *www.spiegel.de* **(tysk)**. Besøkt 1. september 2017.
7. ↑  «Sir Rutherford Alcock». *Early Foreign Visitors to Shizuoka* **(engelsk)**. 28. juli 2012. Besøkt 4. august 2017.

Eksterne lenker
---------------

* (ko) Offisielt nettsted Rediger på Wikidata

* (en) Mount Fuji – kategori av bilder, video eller lyd på Commons Rediger på Wikidata

* (en) 富士山 – galleri av bilder, video eller lyd på Commons Rediger på Wikidata
* Japan-guide.com – Mount Fuji
* Nippon Archives – The history of Mount Fuji

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** World History Encyclopedia **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** NDL **·** NKC **·** GeoNames
 |